Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 314/12/5511	Žilina, 31.7.2014
EEČ : 2-43-376-2014

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 8.3.2013, spisová značka 3 Pv 314/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1/ ako zamestnankyňa spoločnosti XXXXX, prevádzka XXXXX zaradená na pozícii administratívny pracovník, v období od júna 2011 do 30.12.2011 zámerne uvádzala v účtovných knihách nepravdivé údaje o výške tržieb na prevádzke za účelom získania finančnej hotovosti pre svoju potrebu, čo bolo zistené vykonanou fyzickou inventúrou na prevádzke, čím spôsobila spoločnosti XXXXX škodu vo výške 7.049,05 €

2/ ako zamestnankyňa spoločnosti XXXXX prevádzka XXXXX, zaradená na pozícii administratívny pracovník, dňa 15.07.2011 vyhotovila fiktívnu dohodu o brigádnickej práci študentov s XXXXX a fiktívnu dohodu o brigádnickej práci študentov s XXXXX, na základe týchto zmlúv si XXXXX podľa počtu odpracovaných hodín na meno XXXXX neoprávnene vyplatila sumu 213,18 € a na meno XXXXX neoprávnene vyplatila sumu 60,22 €, čím spôsobila škodu XXXXX vo výške 273,40 €

Uznesením prokurátora Okresnej prokuratúry Žilina zo dňa 8.3.2013, spisová značka 3 Pv 314/12/5511, bola určená obvinenej skúšobná doba v trvaní 14 mesiacov.
Odôvodnenie:
	Uznesením sp. zn. 3Pv 314/12/5511 z 08.03.2013, právoplatným 07.05.2013, bolo podmienečne zastavené trestné stíhanie proti XXXXX za prečin sprenevery podľa § 213 ods. 1, ods. 2 písm. a) Tr. zák. so skúšobnou dobou 14 mesiacov, ktorá uplynula 07.07.2014.

	V skúšobnej dobe nebola XXXXX odsúdená za iný trestný čin, ani sa proti nej nevedie trestné stíhanie, nebol voči nej schválený zmier ani zastavené trestné stíhanie za skutok spáchaný v skúšobnej dobe podmienečného zastavenia trestného stíhania. Rovnako obvinená nebola postihnutá za priestupok spáchaný v skúšobnej dobe podmienečného zastavenia trestného stíhania. Taktiež neboli zistené žiadne iné závady v jej správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. Obvinená zároveň nahradila škodu tak, ako jej to bolo uložené v uznesení o podmienečnom zastavení trestného stíhania, ktorá skutočnosť vyplýva zo záverečnej správy z probácie vykonávanej probačným a mediačným úradníkom Okresného súdu Žilina pod sp. zn. 2Pr 42/2013. Tým  sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor